苏轼
次韵奉和钱穆父蒋颍叔王仲至诗四首
见和西湖月下听琴谡谡松下风，蔼蔼垅上云。
聊将窃比我，不堪持寄君。
半生寓轩冕，一笑当琴尊。
良辰饮文字，晤语无由醺。
我有夙鸣枝，背作蛇蚹纹。
月明委静照，心清得奇闻。
当呼玉涧手。
一洗羯鼓昏。
请歌南风曲，犹作虞书浑。
（家有雷琴甚奇古，玉涧道人崔闲妙于雅声，当呼使弹。
）见和仇池上穷非想亦非非，下与风轮共一痴。
翠羽若知牛有角，空瓶何必井之眉。
还朝暂接鹓鸾翼，谢病行收麋鹿姿。
记取和诗三益友，他年弭节过仇池。
玉津园承平苑囿杂耕桑，六圣勤民计虑长。
碧水东流还旧派，（玉津分蔡河上流，复合于下。
）紫坛南峙表连冈。
不逢迟日莺花乱，空想疏林雪月光。
千亩何时躬帝藉，斜阳寂历锁云庄。
藉田窃脂方纪瑞，布谷未催耕。
鱼沫依蘋渚，蜗涎上彩楹。
江湖来梦寐，蓑笠负平生。
琴里思归曲，因君一再行。